Sesotho: Boithuti bona bo entswe temohong ya hore baithuti ba Kereiti ya 12 Sekolong se Phahameng seterekeng sa Xhariep ba tswela pele ho pasa Sesotho Puo ya Lapeng ka ho fapana ha dilemo, ho sa le jwalo, tshebetso ya bona thutong ena ha e kgotsofatse. Bakeng la hore baithuti ba bile le bokgoni ba tshebediso ya puo ya Sesotho ebile ba sebedisitse puo ena bakeng sa ho utolla tsebo le dipuisano ka dilemo tse ka bang mashome a mabedi, tebello ke hore baithuti ba na le tsebo e ntlafetseng ya puo ena hore ba ka pasa ho feta ka moo ba ntseng ba pasa ka teng. Boithuti bona bo entse mekutu yohle ya ho fuputsa dintho le puo e nang le kgahlamelo tshebetsong ya moithuti ho Sesotho Puo ya Lapeng Kereiting ya 12. Boithuti bona bo sebedisitse mokgwa wa ho batlisisa oo e leng qualitative, o sebedisa mekgwa e meraro e fapaneng: dipotso tsa dipatlisiso, diinthaviu le ditebello. Tsebo bakeng la boithuti bona e fumanwe baithuting, batswading le ho titjhere. Boithuti bona bo fumane hore dintho tse setisang tshebetso e kgabane thutong ya SPL ke ho se be le bokgoni ha batswadi hore ba ithaope ho thusa baithuti ka mosebetsi wa bona wa sekolo kgafetsa, semelo seo baithuti ba nang le sona kgahlano le SPL, bosiyo ba dibuka tsa tlatsetso. Dinthong tse kenyelletsang puo teng ho bonahetse hore tlwaelo ya baithuti ya ho tswakatswakanya dipuo puong ya bona e tshwaeditse hampe bokgoni ba baithuti ba ho ka bua puo e le nngwe haholoholo thutong ya SPL. Ho bonahetse hape hore tshebediso ya ‘code-switching’ le ‘code-mixing’ di na le kgahlamelo e seng ntle thutong ya baithuti bakeng sa thuto ya Sesotho. Dikgothaletso tse reretsweng tokiso ya dintho tse utollotsweng tse susumetsa tshebetso ya baithuti di hlahisitswe le tsona.